Kiiltomato.net • katso viestiketjua - Kirjallisuuslehti Lumooja etsii päätoimittajaa
Kirjallisuuslehti Lumooja etsii päätoimittajaa
Kirjoittaja lumooja » 26.09.2006 19:05
Haluaisitko vuoden 2007 alusta päätoimittaa neljä kertaa vuodessa ilmestyvää, uuteen kotimaiseen kirjallisuuteen keskittyvää kirjallisuuslehteä? Lumoojan painosmäärä on neljäsataa kappaletta, ja sillä on pari sataa tilaajaa ympäri maan.
Toivomme päätoimittajalta henkilökohtaista suhdetta ja kiinnostusta kirjallisuuteen, kokemusta toimitustyöstä tai vastaavaa kirjoittajakokemusta sekä erityisesti kykyä itsenäiseen työskentelyyn. Tarjoamme näköalapaikan suomalaiseen kirjallisuuselämään, mahdollisuuden käsitellä kiinnostavia teemoja kirjallisuudessa sekä työkokemusta kirjallisuuden ja kulttuurin alueelta. Työstä maksetaan palkkio, joka ei kuitenkaan vastaa työmäärää.
Päätoimittajan valitsee Lumoojaa julkaisevan Kapustarinta ry:n hallitus yhdessä Lumoojan nykyisen toimituksen kanssa. Päätoimittajan paikka voidaan jakaa myös kahden henkilön kesken, mikäli sopiva työpari löytyy. Toivomme hakemukseen myös näkemystäsi siitä, millaista kirjallisuuslehteä tahdot tehdä.
Vapaamuotoiset hakemukset ansioluetteloineen 20.10. mennessä osoitteeseen Lumooja, PL 134, 20101 Turku
Tai sähköpostitse: kirsi.mj.jaaskelainen@helsinki.fi
Liittynyt: 26.09.2006 18:56